A Bíróság (első tanács) 2024. június 27-i ítélete – Európai Bizottság kontra KRKA, tovarna zdravil, d.d.
(C-151/19. P. sz. ügy)1
(Fellebbezés – Verseny – Gyógyszerkészítmények – A perindopril piaca – EUMSZ 101. cikk – Kartellek – Piacfelosztás – Potenciális verseny – Cél általi versenykorlátozás – A perindopril generikus változatai piacra lépésének késleltetésére irányuló stratégia – Szabadalmi jogvitát egyezség útján rendező megállapodás – Szabadalomhasznosítási megállapodás – Technológiaátruházási és -licenciamegállapodás)
Az eljárás nyelve: angol
Felek
Fellebbező: Európai Bizottság (képviselők kezdetben: F. Castilla Contreras, B. Mongin és C. Vollrath meghatalmazottak, segítőjük: D. Bailey barrister, később: F. Castilla Contreras és C. Vollrath meghatalmazottak, segítőjük: D. Bailey barrister)
A másik fél az eljárásban: KRKA, tovarna zdravil, d.d. (képviselők: T. Ilešič és M. Kocmut odvetnika)
A fellebbezőt támogató beavatkozó fél: Nagy-Britannia és Észak-Írország Egyesült Királysága (képviselő kezdetben: D. Guðmundsdóttir meghatalmazott, később: L. Baxter, D. Guðmundsdóttir, F. Shibli és J. Simpson meghatalmazottak, segítőik: J. Holmes KC és P. Woolfe barrister, végül: S. Fuller meghatalmazott, segítői: J. Holmes KC és P. Woolfe barrister)
Rendelkező rész
A Bíróság az Európai Unió Törvényszékének 2018. december 12-i Krka kontra Bizottság ítéletét (T-684/14, EU:T:2018:918) hatályon kívül helyezi.
A Bíróság az ügyet visszautalja az Európai Unió Törvényszéke elé, hogy ez utóbbi határozzon az első fokon benyújtott keresetnek a Les Laboratoires Servier és a KRKA, tovarna zdravil, d.d. által 2007. január 5-én kötött átruházási és licenciamegállapodásnak az EUMSZ 101. cikk (1) bekezdése értelmében vett cél általi versenykorlátozásnak minősítésére vonatkozó, negyedik jogalapjáról.
A Bíróság a költségekről jelenleg nem határoz.
____________
1 HL C 148., 2019.4.29.